I kamba i xe on popolo che vive in tel Kenya. I kamba i xe bantu e i vive tra la costa e la region sentral del paexe. I xe ono de i majori grupi etnici del Kenya. I kamba i xe ono de i popoli bantu che el xe rivà in Kenya durante le migrasioni del X secolo. I xe rivà ne la zona de Machakos in tel XVII secolo e i sa slargà inte la zona de Kitui in tel XVIII secolo. I sa anca mosi verso la costa a lo steso tempo dove i ga fondà i vilagi de Mtito Andei e Mariakani . I no xe andà fin su la costa parché i ga fato guera co i maasai par el control de la zona de Voi e i xe stà blocà ne l’espansion a sud. I kamba i xe agricoltori ma i ga anca controlà el marcà co i arabi e i swahili. Tute le piste carovaniere che rivava su la costa, le pasava dal teritorio kamba. I kamba i ga resistio la colonizasion, ma dopo i ga formà el groso de l’esercito. Co i inglexi sa tolto la tera e le vache, i kamba i ga marcià so Nairobi e ocupà la zona de Kariokor. I inglexi i ga dovù restituir tera e bestie. Ancò i kamba i sofre par la sicità ne le loro tere ancestrali, ma i se sa espanso ne le zone maasai , e i ga atività comerciali ne le pi grandi sità del Kenya. Tanti kamba i segue la cariera militare o de le guardie forestali . Come quasi tuti i grupi etnici keniani, i kamba i segue el sistema de le clasi de età. Tuti i omeni che i ga fato l’iniziasion insieme i fa parte de on grupo de età. On butel diventa omo co la circoncision. Al primo stadio de l’iniziasion, el butel el se ciama , al secondo stadio el diventa e al terzo . Dopo sti tri stadi on el diventa ansian e dopo custode del sacro . Tuti i kamba i apartien a ono de i 25 clan patrilineari. No se se pol sposar co done de lo steso clan. I kamba i crede in Dio ma anca in tuta na serie de spiriti. De solito i spiriti i xe i spiriti de i antenati. Ma ghe anca spiriti cativi. La dea la xe la dea de le acque. No se capise ben se Gatambi la ga da esar considerà na dea al pari de Ngai, o solo no spirito sotomeso a Dio. I kamba ofre de frecuente de i sacrifici incruenti a i spiriti, normalmente soto i albari sacri. Anca se la majoria la xe diventà cristiana, el mondo de i spiriti el xe oncora tanto importante par i kamba. I kamba i xe restai agricoltori e alevatori. Quei che vive in sità i sa dato al marcà. Tanti i laora ne l’esercito. I artigiani kamba i xe bravi a scolpir el legno.